OpenLLM-France/wikimedia huggingface dataset:
# Iñaki Artola

Iñaki Artola Izagirre (Alegia, Gipuzkoa, 1994ko uztailaren 28a) esku huskako pilotari profesionala da. Aurrelari aritzen da, Baiko Pilota enpresarekin. 2014ko ekainaren 28an debutatu zuen profesionaletan, Tolosako (Gipuzkoa) Beotibar pilotalekuan. Duen kolpe indartsuarengatik nabarmentzen da; kadete mailaraino, atzelari aritzen zen. Tantoa bukatzeko orduan du oraingoz hutsunerik handiena.
Debutatu zuenetik bost hilabete betetzerako, profesionaletako bere lehen titulua lortu zuen: Bigarren Mailako Lau eta Erdiko Txapelketa, finalean Jokin Altunari 22-8 gailenduta.
2021ean lehen mailako buruz buruko txapelketan finalerako sailkatu zen, Jokin Altunarekin batera. Baina lesio baten ondorioz azkenean ezin izan zuen finala jokatu eta Beñat Rezustak jokatu zuen bere ordez.
2022 San Fermin Torneoko txapelduna izan zen Mariezkurrenarekin batera, Altuna eta Rezusta garaituta.
Botilero lanetan Mikel anaia ibiltzen da.

## Erreferentziak

* ↑ Jon ESKUDERO: «Tolosaldeko uzta oparoa», Berria, 2014-06-20.
* ↑ (Gaztelaniaz) Jokin VICTORIA DE LECEA: «El atleta de la cancha: el alegitarra Iñaki Artola es la última incorporación de Asegarce», Noticias de Navarra, 2014-07-02.
* ↑ Joseba LEZETA: «Altuna-Artola Promozio mailako finala Donostian jokatuko da», Diario Vasco, 2014-11-17.
* ↑ Ander GARTZIA: «Etorkizun oparoko txapela», Berria, 2014-11-23.
* ↑ «Buruz Buruko finala astebetez atzeratu da» EITB Euskal Irrati Telebista 2021-06-02 (Noiz kontsultatua: 2021-06-04).
* ↑ SA, Baigorri Argitaletxea. (2021-06-16). «Artola: «Final bat galdu dut, baina, era berean, ia gehiago jaso»» GARA (Noiz kontsultatua: 2022-07-27).
* ↑ «Artola eta Mariezkurrena, Sanfermin Torneoko txapeldunak Altuna eta Rezusta garaituta (22-16)» EITB 2022-07-14 (Noiz kontsultatua: 2022-07-27).
* ↑ SL, TAI GABE DIGITALA. (2021-05-23). «Lasta botata, Buruz Buruko finalerdietan da Iñaki Artola lehen aldiz (7-22)» naiz: (Noiz kontsultatua: 2021-06-04).
* ↑ «Baten afizioa, bestearen ofizioa - Alegia» Tolosaldeko ataria (Noiz kontsultatua: 2021-06-04).

## Kanpo estekak

* Pilotariaren fitxa, Baiko Pilotaren webgunean.
* Datuak: Q20492004
# Iliturgi

Iliturgi edo Iliturgis iberiar hiria izan zen. Tiberio Sempronio Grakok birfundatu zuen, Hispania Ziteriorreko pretore izan zenean (k.a. 181-179). Betis ibaiaren (gaur egungo Guadalquivir) ondoan eta hegoaldean zegoen, egungo Mengíbar udalerrian. Erromatarren populazioa «Encomienda de Maquiz» deituriko aztarnategian zegoen, eta iberiera, berriz, 2017an La Muela muinoan aurkitu zuten. Hala ere, denbora luzez Andújar inguruan zegoela uste izan zen, antzinako Isturgi hiriarekin nahastuta.

## Historia

Bigarren Gerra Punikoan, erromatarren alde jarri zenez, kartagotarrek setiatu egin zuten. Hala ere, setioak altxatu egin ziren. Publio eta Gneo Kornelio Eszipion anaiak garaitu zituztenean, Iliturgi eta Cástulo kartagotarren alde jarri ziren. Gainera, erromatar iturrien arabera, Iliturgiko hiritarrek gerran zehar babes bila bertara ihes egin zuten erromatarrak exekutatu zituztela esaten da. Eszipion Afrikarrak k.a. 206. urtean hiria berreskuratu zuenean, bere biztanle guztiak hilarazi eta gorpuak erre zituen.
Erromatar hiri bezala, Iliturgi Betika probintziaren zati izan zen, eta tamainan hazi zen.
Eufrasio Iliturgikoa bere lehen gotzain kristaua izan omen zen. VII. mendean, Sisebuto errege bisigodoak Iliturgin eliza bat eraiki zuen Eufrasioko hilobiaren gainean, baina VIII. mendean, musulmanek Iberiar penintsularen konkistatu zutenean, Eufrasioren erlikiak Galiziara lekualdatu zituzten.

## Kokapena

Urte askoan, Iliturgi egungo Andújar hirian zegoela pentsatu zuten, baina, ondoren, Mengíbar udalerrian zegoen «Encomienda de Maquiz» aztarnategiarekin identifikatu zuten. Hipotesi hori oraindik indarrean dago, eta arkeologo eta historialari gehienek onartzen dute. 2019an, egile batzuek proposatu zuten egungo Jaén hiriaren azpian egon zitekeela.

## Erreferentziak

* ↑ (Gaztelaniaz) López, Javier. (2017-7-19). «Descubierta en Jaén una ciudad íbera destruida por Escipión durante la Segunda Guerra Púnica» (html) ABC.
* ↑ Mangas Manjarrés, Julio. (1995). De Aníbal al emperador Augusto: Hispania durante la República romana. in: Historia de España. Madril: Historia 16, 28 or. ISBN 84-7679-278-6..
* ↑ (Gaztelaniaz) Olaya, Vicente G.. (2018/11/21). «El proyectil que resolvió un enigma» El País ISSN 1134-6582..
* ↑ (Gaztelaniaz) Muñoz, Raúl. (2019/05/31). «Iliturgi, ni Andújar ni Mengíbar» Cadena SER.

## Kanpo estekak

* Datuak: Q3068185
* Multimedia: Iliturgi / Q3068185
# Ilișești

Ilișești Errumaniako udalerri bat da, Suceava konderrian. 2.839 biztanle ditu, 33 kilometro koadroko azaleran banatuta.

## Herriak

Udalerrian honako herriak daude:
Ilișești $^{(en)}$ Brașca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427522
* Multimedia: Ilișești commune, Suceava / Q16427522
# Hypoptychus dybowskii

Hypoptychus dybowskii Hypoptychus generoko animalia da. Arrainen barruko Hypoptychidae familian sailkatzen da. Genero monotipikoaren kide bakarra da. Japonia eta Sakhalingo kostaldeetan bizi da eta litekeena Hego Korea eta ipar-ekialdeko Txinakoetan ere.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Hypoptychus dybowskii», FishBase webgunean. Bertsioaren data: 2006(e)ko apirila.
* ↑ Orr, J.W. & Pietsch, T.W.. (1998). Encyclopedia of Fishes. San Diego: Academic Press, 172 or. ISBN 0-12-547665-5..

## Ikus, gainera

* Hypoptychus
* Hypoptychidae

## Kanpo estekak

* FishBase.org
* Datuak: Q680198
* Multimedia: Hypoptychus dybowskii / Q680198
# Hypoptychidae

Hypoptychidae arrain gasterosteiformeen familia da, ipar-mendebaldeko Ozeano Barean bizi dena.

## Espezie eta generoak

FishBaseren arabera, familiak 2 espezie ditu, 2 generotan banaturik:
* Aulichthys
** Aulichthys japonicus (Brevoort, 1862)
* Hypoptychus
** Hypoptychus dybowskii (Steindachner, 1880)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q2683197
* Multimedia: Hypoptychidae / Q2683197
* Espezieak: Hypoptychidae
# Idazkera piktografiko

Idazkera piktografikoa Neolito garaiko idatzitako komunikazio modu bat da. Modu honetan, gizakiak piktografiak harrian eginiko marrazkien bidez objektuak irudikatzeko erabiltzen zituen.
Harrietan eginiko idazkera da espresio grafikoaren lehen adierazpena, eta kode grafikoko zeinu bakoitza esaldi edo testu oso baten itzulpena izateagatik bereizten da. Idazkera mota hau piktogramaz osatua dago, hau da, objektuak irudikatzen dituzten zeinuz.
Piktografian eskenek kausazko xedea zuten. Gizakiak bufaloak ehizatzen marrazten ziren bufaloak ehizatuak izateko, gainera, erabilitako ikurrak ikonikoak ziren (irudikatzen zutenaren antza zuten, zezen bat zezen bat zen eta ez beste ezer). Denborarekin, piktografiaren tokia ideografiak hartu zuen.
Komunikazio mota honen abantaila pertsonak, nahiz eta hizkuntza bera ez hitz egin, elkar uler daitezkeela da, piktogramek ez baitute hizkuntza baten forma linguistiko edo fonetikoari erreferentziarik egiten. Alabaina, bere desabantaila nagusia kontzeptu abstraktuak irudikatzeko ez duela balio da.
Sumertarrek idazkera piktografikoari eman zioten lehen erabileretako bat salgaiak kudeatzea izan zen, pertsona baten sumertar tenpluak zenbat zerri, asto edo labore zaku jaso behar zituen adieraztea zen kontua. Beranduago, sumertarrak, ziri formako ezaugarriak zituzten buztinezko plaketan idazten hasi ziren, idazkera kuneiformea sortuz.
Idazkera piktografikotik abiatuta bi esparru ireki ziren:
Piktogramak gaur egun oraindik erabiltzen dira seinale edo argibide bezala. Bere izaera grafiko eta estilo nahiko errealistagatik, beste batzuen artean, komun publikoak, aireportu eta tren geltokiak adierazteko. Alabaina, ikur hauek ere oso zehatzak dira kultura bakoitzarentzat. Adibidez, kultura batzuetan gizonezkoek jantzi baten antzerako arropa daramate, eta, beraz, komunaren ikurra ere ez da unibertsala. Idazkera piktografikoa teknika poetiko modernista bezala erabili izanaren ardura Ezra Poundi eman zaio, frantziar surrealistek jatorria Ozeano Barearen iparmendebaldeko amerindiarretan dutela dioten arren, nortzuk idazkera mota hau totemen bidez sartu zuten.
ISO 7001: Informazio ikur publikoak nazioarteko arauak piktograma multzo estandar bat definitzen du. Beste piktograma multzo arrunt batzuk arroparen edo produktu kimikoen etiketetan agertzen direnak dira.

## Kanpo estekak

* Datuak: Q860735
* Multimedia: Phaistos glyphs / Q860735
# Idazkera demotiko

    Artikulu hau idazkera sistemari buruzkoa da; beste esanahietarako, ikus «demotiko».
Antzinako Egipton idazkera hieratikoaren ondorengo kaligrafia demotikoan, idazketaren azken etapa bezala, zeinu demotikoak erabiltzen zituzten. Bere sarreraren ondoren, idazkera hieratikoa arrazoi erlijiosoengatik erabiltzen jarraitu zuten, idazkera ideografiko demotikoa helburu ekonomikoetarako eta testu literarioetarako erabiltzen zuten bitartean.
K.a. 660 inguruan erabiltzen hasi zituzten, eta, k.a. 600 urte inguruan, Antzinako Egiptoko idazkera nagusi bihurtu zen. K.o. IV. mendearen hasieran, alfabeto grekoagatik ordezkatua izaten hasi zen. Ezagutzen den azken erabilera 451. urtean gertatu zen, Filaeko Isisen tenpluko hormen gainean. "Demotikoa" (antzinako grezieraz: δημοτικός, dēmotikós, 'herrikoi') Herodotok sortutako hitza da, eta greziar "demotikotik" bereizi behar da.

## Zeinu eta transkripzioak

Egiptoerazko bere arbasoetan bezala, demotikoak zeinu "uniliteral" edo "alfabetiko" sorta bat du, fonema indibidualetarako erabil daitekeena. Hauek dira zeinu ohikoenak demotikoan, erdian testu guztien zeinu guztien heren bat eta bitarteko bat eginez; atzerriko hitzak ere zeinu horiekin bakarrik idazten zituzten. Gero, (erromatar aroan) testuek zeinu horiek sarriago erabiltzen zituzten.
Beheko taulak zeinu uniliteralen zerrenda bat ematen du, transkripzioarekin, jatorri heroglifikoa, alfabeto koptoak eta horien erabilerak
| Transkripzioa | Zeinua | Koptozko ondorengoa |
| ꜣ | | |
| ı͗ | edo edo | {{{1}}} |
| e | | |
| ꜥ | | {{{1}}} |
| y | | |
| w | edo | |
| w | edo | |
| b | | |
| p | edo | |
| f | edo | Ϥ |
| m | edo | |
| n | | |
| n | | {{{1}}} |
| r | | |
| r | edo | |
| r | edo | |
| l | | |
| h | | {{{1}}} |
| ḥ | edo | {{{1}}} |
| ḥ | edo | {{{1}}}, {{{1}}} |
| ḫ | | {{{1}}}, {{{1}}} |
| h̭ | edo | |
| ẖ | | Ϧ |
| s | | |
| s | edo | |
| s | edo edo | |
| š | edo | Ϣ {{{1}}} |
| š | | {{{1}}} |
| q | | {{{1}}} |
| k | | {{{1}}} |
| g | edo | {{{1}}} |
| t | edo edo | |
| t | | Ϯ |
| d | | |
| ṱ | edo | |
| ṯ | | |
| ḏ | | {{{1}}} |
| ḏ | | {{{1}}}, {{{1}}} |

## Oharrak

* 1 2 3 4 5 6 7 8 9 10 11 12 13 14 Antzinako koptozko testuan bakarrik.

## Erreferentziak

* 1 2 Clarysse, Willy. (1994). Demotic for Papyrologists: A First Acquaintance. , 96–98 or..
* 1 2 Johnson, Janet H.. (1986). «Thus Wrote ꜥOnchsheshonqy: An Introductory Grammar of Demotic» Studies in Ancient Oriental Civilization (Chicago: The Oriental Institute) (45): 2–4..
* 1 2 (Ingelesez) The Demotic Palaeographical Database Project. .

## Kanpo estekak

* Datuak: Q188519
* Multimedia: Demotic / Q188519
# Idazkun

Idazkuna edo kartela letraz soilik osatutako iragarkia da, nahiz eta irudiak erantsita izan. Bere helburua informatzea da.

## Argi-idazkuna

Argi-idazkunak establezimenduen fatxadetako tipikoak dira, nahiz eta haien barnean dauden produktuak edo zerbitzuak ere sustatzen duten. Hauek akrilikoz, aluminioz, MDF-z edo PVC-z egin daitezke. Printzipio bera dutenez, edarien, tabakoaren, janariaren eta abarren salmenta-makinen aurrealdean jarritako eta establezimendu eta toki publiko ugaritan aurkitutako argi-irudiak ere idazkuntzat har daitezke.

## Kanpo estekak

* Datuak: Q1211272
* Multimedia: Signage / Q1211272
# Iuliana Buhuș

Iuliana Buhuș (1995eko uztailaren 4a) errumaniar arraunlari bat da. 2020ko Udako Olinpiar Jokoetan lehiatu zen.
2024ko Udako Olinpiar Jokoetan, urrezko domina irabazi zuen emakumezkoen zortzikoan (beste kideak: Adriana Ailincăi, Roxana Anghel, Amalia Bereș, Mădălina Bereș, Dumitrița Juncănariu, Iuliana Popa eta Simona Radiș; lemazain: Victoria-Ștefania Petreanu).

## Erreferentziak

* ↑ (Ingelesez) «Iuliana Buhus» World Rowing (web.archive.org) 2024-02-13 (Noiz kontsultatua: 2024-08-04).
* ↑ (Ingelesez) Watkins, Alistair. (2024-08-03). «Olympic rowing: Great Britain win men's eight gold and women's eight bronze at Paris 2024 Olympics» BBC Sport (web.archive.org) (Noiz kontsultatua: 2024-08-04).

## Ikus, gainera

* Arraunketa 2024ko Udako Olinpiar Jokoetan

## Kanpo estekak

* (Ingelesez) Iuliana Buhuș, Olympics.com
* Datuak: Q61714981
* Multimedia: Iuliana Buhus / Q61714981
# Iuliana Popa

Iuliana Popa (1996ko uztailaren 5a) errumaniar arraunlari bat da. 2016ko Udako Olinpiar Jokoetan emakumeen zortzikoan lehiatu zen.

## Erreferentziak

* ↑ (Ingelesez) «Iuliana Popa» World Rowing (web.archive.org) (Noiz kontsultatua: 2024-08-04).

## Kanpo estekak

* (Ingelesez) Iuliana Buhuș, SRL Olympic Sports
* Datuak: Q26252434
* Multimedia: Iuliana Popa / Q26252434
# Iuput II.a

Iuput II.a, Egiptoko XXIII. dinastiako faraoi eztabaidagarri bat izan zen, K.a. 754tik K.a. 715 arte gobernatu zuena.
Rudamonen semea zen, eta botere mugatu bat zuen Leontopolis eta Tebasen.
K.a. 747an, Tanis eta Leontopolisekoez gain, beste hiru erresuma sortu ziren:
* Herakleopolis Magna, Rudamonen suhi zen Paieftiauembastetek sortua, errege titulua hartzen duena.
* Hermopolis Magna, Nimlot III.ak sortua, Behe Egipton (Deltan)
* Asiut, Padimentik sortua.
Egiptok, garai honetan, iparraldeko probintziako agintari handiak ia onartu ere egiten ez dituzten bost gobernari ditu gutxienez.
Iuput II.a, lehenik Egiptoko XXII. dinastiako Osorkon IV.arekin aliatzen da eta ondoren Egiptoko XXIV. dinastiako Tefnakhtekin, Egiptoko XXV. dinastiako Napatako errege zen Piankhiren aurka, kushitar inbasioa antolatzen duena.
Iuputen ondoren, beharbada Sheshonq VI.ak gobernatuko zuen Leontopolisen, baina azken faraoi honen existentzia zalantzazkoa da.

## Bere garaiko testigutzak

* Faraoia irudikatzen duen baxuerliebea (Brooklyn Museum)
* Shesh izena duen paparreko batean idazkuna, baina Sheshonq III.ari buruzko aipamen bat ere izan daiteke.
* Datuak: Q533344
* Multimedia: Iuput II / Q533344
# Iulota

Iulota Gelechiidae familiako tximeleta genero bat da. Bere espezie tipoa Iulota ithyxyla da.

## Espezieak

| Espeziea | Egoera |
| Iulota aphthoropa | daturik gabe |
| Iulota bacillum | daturik gabe |
| Iulota crypsixantha | daturik gabe |
| Iulota epispila | daturik gabe |
| Iulota ischnora | daturik gabe |
| Iulota ithyxyla | daturik gabe |
| Iulota ochropolia | daturik gabe |
| Iulota phauloptila | daturik gabe |
| Iulota themerastis | daturik gabe |
| Iulota triglossa | daturik gabe |

## Kanpo estekak

* Datuak: Q10304347
# Iuput

Iuput Meriamon Amonen Apaiz Goren izan zen Tebasen, K.a. 944tik K.a. 924 arte, Antzinako Egiptoko XXII. dinastiaren garaian.
Sheshonq I.aren semea, Nesikhonsupakhered izeneko seme bat izan zuen.
Pasebajaenniut III.a, Psusenes III.a izen greziarrarekin ezagunagoa den Amonen Apaiz Gorenaren ondorengoa izan zen kargu honetan, eta, Iuputen ondorengoa, Osorkon I.aren seme zen Sheshonq II.a izan zen.
Goi Egiptoko gobernari eta armadako buruzagi zen.
Abidosen zenotafio bat eraikiarazi zuen.
* Datuak: Q1675486
* Multimedia: Iuput (High priest of Amun) / Q1675486
# Iura Vasconiae

Iura Vasconiae Iura Vasconiae Fundazioak kaleratzen duen aldizkaria da.
Fundazioa hainbat profesionalek sortutako entitatea da –unibertsitate zein kultura arlokoak–. euskal lurraldeetako zuzenbide publikoa eta pribatua ikertzea du helburu, bai iraganekoa, bai oraingoa. Urteko sinposio batzuk egin dira, bakoitza gai monografiko bati buruzkoa, geroago Iura Vasconiae aldizkarian argitaratu direnak. Horrez gain, Fundazioak hainbat monografia argitaratzen ditu honako gai hauei buruz: Zuzenbide historikoa, pentsamolde tradizionala eta Zuzenbide autonomikoa."
Monografia ugari eta aldizkari bat editatzen ditu, hala nola, Iura Vasconiae aldizkaria.

## Erreferentziak

* ↑ «Nortzuk gara | Iura Vasconiae» www.iuravasconiae.eus (Noiz kontsultatua: 2024-04-16).

## Kanpo estekak

* Datuak: Q65086227
# Iuri Filosi

Iuri Filosi (1992ko urtarrilaren 17a) italiar txirrindularia da.

## Palmaresa

2013
* 2. Il Picolo Lombardian
2014
* 2. Bidasoako Itzulian eta bi etapa
2016
* Sibiu Itzuliko etapa bat
* 5. Volta Limburg Classicean
2018
* Taihu Lake Itzuliko etapa bat
* 10. Getxoko Zirkuituan
2019
* Omango Tourreko etapa bat

## Kanpo estekak

* Datuak: Q16644138
* Multimedia: Iuri Filosi / Q16644138
# Iuput I.a

Iuput I.a Egiptoko XXIII. dinastiako gobernaria izan zen K.a. 804 eta K.a. 803 bitartean.
Padibasteten semea zen, honek, bere erregealdiaren 15. urtean, koerrege izendatu zuelarik.
F. Gomaa eta K. Kitchenek, Iuput I.a, Padibasteten erregealdian gobernari tebastar garrantzitsu bat izan zela uste dute.
Karnakeko nilometroan aurkitzen diren idazkunek, Iuput I.aren erregealdiaren bigarren urtea berresten dute, bere aitarekin batera gobernatuz.
# Igołomia-Wawrzeńczyce

Igołomia-Wawrzeńczyce Poloniako Polonia Txikiko voivoderriko landa-udalerri bat da, Krakovia barrutian kokatuta. 62,79 km²ko azalera du eta 2017ko datuen arabera 7721 biztanle zituen.

## Kanpo estekak

* Udalaren webgunea
* Datuak: Q1917697
ieaPolonia Txikiko voivoderriko udalerriak :
# Igram

Igram Eslovakiako udalerri bat da, Seneceko barrutian kokatuta. 8,30 km²ko azalera du eta 575 biztanle 2017ko datuen arabera.

## Historia

Idatzizko lehen aipamena 1242. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1022843
* Multimedia: Igram / Q1022843
# Igrapiúna

Igrapiúna Brasilgo udalerri bat da, Bahiako estatuan kokatua. 13.151 biztanle ditu 591,466 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1795302
* Multimedia: Igrapiúna / Q1795302
# Igrejinha

Igrejinha Brasilgo udalerri bat da, Rio Grande do Sul estatuan kokatua. 32.808 biztanle ditu 135,861 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q926647
* Multimedia: Igrejinha (Rio Grande do Sul) / Q926647
# Igraine

Arturiar kondairan, Igraine Artur erregearen ama da. Latinez Igema bezala, galeseraz Eigyr bezala, frantsesez Igeme bezala, Thomas Maloryren Arturren heriotza lanean Ygrayne bezala -batzuetan Igraine bezala modernotua- eta Wolfram von Eschenbachen Parzival lanean Amive bezala ere ezagutua. Uther Pendragonen emazte bihurtzen da, baina, bere lehen senarra, Gorlois izan zen, honekin, Elaine, Morgause eta Morgana le Fay alabak izan zituelarik.

## Godofredo Monmouthekoa

Berari buruzko lehen aipamena, Godofredo Monmouthekoaren Historia Regum Britanniae lanean dago, non Igrainek berak abiarazten duen istorioa Kornualleseko Duke Gorloisen emazte bezala. Artur erregearen aita den Uther Pendragon Igrainetaz maitemintzen da, eta honen arreta bereganatzen saiatzen da bere gortean. Igrainek, bere senarrari, bere asmoen berri ematen dio, Igrainekin abiatzen dena baimenik barik. Bapateko irteera honek, Utherri, Gorloisen aurka gerran hasteko aitzakia bat ematen dio. Gorloisek, gerra, Dimilioceko gaztelutik zuzentzen du, baina bere emaztea, Tintageleko gazteluan babesten du.

## Kanpo estekak

* Datuak: Q675705
* Multimedia: Igraine / Q675705
# Igorren kanpainako egitandien kantorea

Igorren kanpainako egitandien kantorea (ekialdeko eslaviera zaharrean: Слово о плъку Игоревѣ, Slovo o plŭku Igorevě; ukraineraz: Слово о полку Ігоревім, Slovo o polku Ihorevim; errusieraz: Слово о полку Игореве, Slovo o polku Igoreve) ekialdeko eslaviera zaharrean idatzitako egile ezezaguneko poema epikoa da.
Olerkian, Igor Sviatoslavitx-ek (errusieraz: Игорь Святославич; ukrainieraz: Ігор Святославич) Don ibaiaren eskualdeko kumanoen aurka egindako erasoaren berri ematen zaigu. Batzuek olerkia asmakizun modernoa dela esanagatik, gaur egungo adituek frogatutzat dute bere antzinatasuna, eta Erdi Arokoa dela ere egiaztatu dute (XII. mendekoa).
Alexander Borodinek olerkia moldatu zuen Errusiako opera onenetarikoa dena idazteko. Igor printzea deritzon opera hori 1890ean antzeztu zuten estreinako aldiz.

## Kanpo estekak

* Datuak: Q47504
* Multimedia: The Tale of Igor's Campaign / Q47504
# Igreja Nova (Alagoas)

Igreja Nova Brasilgo udalerri bat da, Alagoas estatuan kokatua. 21.372 biztanle ditu 427,028 km²ko eremuan.

## Ikus, gainera

* Alagoas

## Kanpo estekak

* Datuak: Q594183
* Multimedia: Igreja Nova (Alagoas) / Q594183
# Indita

Indita sulfuro motako minerala da eta linnaeite subtaldearen kidea da.

## Ezaugarriak

Indita sulfuro mineralaren formula kimikoa hau da: ${\ce {FeIn2S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Indite: Mineral information, data and localities.» www.mindat.org (Noiz kontsultatua: 12-05-2019).
# Inditex

Inditex oihalgintzan eta arropa salmentan aritzen den enpresa espainiarra da. Ekoizten duen produkzioaren %57a Espainiatik kanpo saltzen du gaur egun.

## Historia

1963. urtean Amancio Ortega Gaonak arropa ekoizteko enpresa bat sortu zuen. Pixkanaka, enpresa handituz joan zen eta Europara arropak exportatzen zituzten fabrikak zabaldu zituen. Dena den, ez zuen bere lehen Zara denda ireki 1975. urterarte. Urte hartan, A Coruñako erdiguneko kale batean zabaldu zuen lehen denda. Dendak izan zuen arrakastak eraginda, Galizia eta Espainiako beste probintzia batzuetan denda gehiago zabaldu ziren. 1985ean Inditex taldea sortu zen.
1988. urtean Zarak bere lehen denda zabaldu zuen Espainiatik kanpo, Portugalgo Porto hirian. 1989 eta 1990 urteetan zehar New York eta Parisko dendak zabaldu ziren. 1991ean Pull and Bear katea sortu eta Massimo Duttiren akzioen %65a erosi zituen taldeak, 1995ean akzioen gainerantzekoa erosi zuen. Pixkanaka herrialde ezberdinetan zabaldu ziren dendak, Mexiko, Zipre, Malta, Belgika, Suedia eta abar.
1998ean Bershka arropa katea sortu zen, emakume gazteen arropa salduz. Urte hartan Erresuma Batuan, Japonian, Arabiar Emirerri Batuetan eta Argentinan zabaldu ziren dendak besteak beste. Urtebete beranduago, Stradivarius Inditex taldearen bostgarren kate bihurtu zen. 2000. urtean, Arteixoko egoitza nagusia den eraikina inauguratu zen eta munduan zehar dendak zabaltzen jarraitu zuen Inditexek.
2001eko maiatzaren 23an, Inditex, Espainiako burtsan kotizatzen hasi zen. Amancio Ortega, enpresako akziodun nagusiak akzioen %20a saldu zuen burtsan eta enpresako akziodun nagusia izaten jarraitu zuen kapitalaren %50a baino gehiagoren jabe zelarik. 2003. urtean Zara Home katearen lehen denda zabaldu zen eta Zaragozako zentro logistiko berria martxan jarri zen. Hurrengo urtean, taldeak bere 2000. denda zabaldu zuen Hong Kongeko hirian. Horrez gain, umeentzako arropa saltzen zuen Kiddy's Class katearen lehen denda zabaldu zen.
2000. urtetik aurrera zabaldutako denda berrien kopurua etengabe hazi da. Urtero 350 eta 400 denda bitarte zabaldu ziren 2005 eta 2006 urteetan. Eguneko denda berri bat batez beste.

## Inditexen markak

2017ko abuztuaren 31n, Inditex taldeak 7.385 denda zituen munduko 63 herrialdetan. Guztira, bederatzi arropa marka biltzen ditu Inditexek:
| Markak | Denda kopurua, 2017an |
| Zara | 2232 |
| Pull and Bear | 982 |
| Bershka | 1096 |
| Massimo Dutti | 769 |
| Stradivarius | 1015 |
| Oysho | 646 |
| Zara Home | 563 |
| Uterqüe | 82 |
| Lefties | (127) |
| GUZTIRA | 7385 (+127) |

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz) Inditexen webgunea
* Datuak: Q44504
* Multimedia: Inditex / Q44504
# Indize

Indizea fenomeno baten ezaugarri orokor baten egoera azaltzen duen neurri bat da, maiz jasotako neurketa edo datu batzuk edo kalkulatutako adierazle zenbait bateratuz kalkulatzen dena. Maiz, adierazle terminoaren sinonimo moduan erabiltzen da.

## Ikus, gainera

* Burtsa indize
* Zenbaki indize